שמואל מורן

שמואל מורן (נולד ב-13 בספטמבר 1958) הוא עורך דין מומחה בדיני משפחה וירושה, מייסד ומנהל משרד עורכי דין הנושא את שמו. נולד וגדל בחולון בשנת 1958, בוגר תיכון קוגל. סיים לימודי תואר ראשון בעבודה סוציאלית באוניברסיטת תל אביב בשנת 1979. עבד במשך מספר שנים כעובד סוציאלי קליני, בתפקידי טיפול, הדרכה ובניהול מערכת. במקביל לעבודתו כעובד סוציאלי, למד לימודי משפטים ובשנת 1985 קיבל תואר ראשון במשפטים מאוניברסיטת תל אביב. בשנת 1998 סיים לימודי תואר שני במשפטים באוניברסיטת תל אביב. במשך שנות עבודתו כעורך דין צבר ידע וניסיון מקצועי רב בתחום דיני המשפחה והירושה. השילוב שבין העבודה הסוציאלית לעריכת הדין, הקנו לו מומחיות מיוחדת ומגוונת בתחום המשמורת, יישוב סכסוכים בהסכמה, הגירה וחטיפת ילדים ובסוגיות בינלאומיות מורכבות בדיני משפחה. עורך דין מורן משמש זה שנים כמרצה מן החוץ בבית הספר לעבודה סוציאלית וכן מלמד בקביעות בקורסים של פקידי סעד במסגרת משרד הרווחה, לימד בקורסי גישור שונים, וכן מרצה במסגרת השתלמויות של לשכת עורכי הדין. בשנת 1986 הקים משרד עצמאי בתל אביב העוסק בליטיגציה בבתי משפט, בגישור, בבוררות, ובמגוון רחב של תיקים בדיני המשפחה והירושה בישראל ומחוצה לה. עו"ד מורן טיפל במהלך השנים בתיקי משפחה בעלי "פרופיל גבוה", בין מבחינת זהות לקוחותיו הנמנים עם השורה הראשונה של אנשי פוליטיקה, עסקים ובידור בארץ, ובין מבחינת תוכנם של התיקים, אשר לא אחת הביאו למתן פסקי דין מהותיים ותקדימיים בתחום דיני המשפחה, בעיקר בתחומי האפוטרופסות, האימוץ (כגון תיק "תינוק המריבה") הפונדקאות ועוד. בשנת 2016 זכה בפסק דין תקדימי בבית המשפט העליון אשר הורה על ביטול אימוץ קטין והחזרתו לאביו הביולוגי אשר כלל לא היה מודע לקיומו. בשנת 2018 זכה בפסק דין תקדימי אשר עסק בקביעת המועד להערכת שווי אופציות בלתי סחירות לצורך חלוקתן בין בני זוג אגב גירושין. בשנת 2021 זכה בפסק דין תקדימי אשר קבע כי אין מקום להכיר בחובתו המשפטית של אדם לגלות לבן זוגו האחר, טרם הנישואין, את נטיותיו או העדפותיו המיניות. בסוף אותה שנה זכה בתביעה על פי אמנת האג (החזרת ילדים חטופים) להשבת קטין לאיטליה, הניצול היחידי מאסון הרכבל של סטרזה–מוטורונה, אשר נחטף על ידי סבו לישראל. מורן נשוי לעורכת הדין יהודית מייזלס והוא אב לחמישה. עו"ד מורן מילא שורה של תפקידים ציבוריים: יו"ר ועדת החקיקה –ילדים ונוער, בלשכת עורכי הדין. חבר ב"ועדת רוטלוי"- ועדה שכונן שר המשפטים בראשות השופטת סביונה רוטלוי, אשר עסקה בבחינת עקרונות יסוד בתחום הילד והמשפט ויישומם בחקיקה. כחבר הוועדה כתב מסמך יסודי ומנומק הקורא לביטול מוחלט של חזקת הגיל הרך, בהיותה מנוגדת לטובת הילד ולעקרון השוויון. נציג לשכת עורכי הדין וחבר ב"ועדת שנהב" אשר המליצה על שינויי חקיקה בתחום דיני המשפחה נציג לשכת עורכי הדין ב"ועדת שניט" שפרסמה ב-2012 את מסקנותיה בסוגיית האחריות ההורית ולתיקוני חקיקה שונים בתחום דיני המשפחה, לרבות בהתייחס לביטול "חזקת הגיל הרך". שנים לאחר חברותו בוועדה פרסמם תכנים הקוראים לשימור חזקת הגיל הרך, בטענה שאינה מנוגדת לשוויון. שמואל מורן ביחד עם אלון עמירן והדרה בר, הגירה וחטיפת ילדים: הבטים משפטיים ופסיכולוגיים, הוצאת נבו, 2003. שמואל מורן ביחד עם אלון עמירן, "אדם לאדם - אדם", הון משפחתי, כרך ב' מספר 2, הוצאת רונן, יוני 2017 דרוג משרדי עורכי הדין המובילים בישראל 2019 באתר DUNS100 דירוג עורכי דין עלית בתחום דיני משפחה לשנת 2019 באתר BDI אפרת נוימן, הקרע והאקזיט: כמה שוות האופציות שתקבל גרושתו של סטארט־אפיסט?, באתר TheMarker‏, 25 בספטמבר 2018 אלה לוי-וינריב, ‏דירוג D&B של משרדי עוה"ד הטובים ביותר: משרדי הכולבו מכים את משרדי הבוטיק, באתר גלובס, 26 באפריל 2009 חן מענית, ‏אלמנת סמי שמעון: מנהל העיזבון מונע ממני לרכוש דירות, באתר גלובס, 6 במאי 2012 נורית רוט, הצד החיובי בגירושים מעורך דין: ביהמ"ש למשפחה אילץ את אחת הפירמות הגדולות לחשוף הסכם שותפות שלה, באתר TheMarker‏, 17 בפברואר 2010 שוקי שדה, גירושים של עשירים: "הפאסון הולך לאיבוד בבתי המשפט", באתר TheMarker‏, 16 במאי 2009 ענת רואה, יעל ורטהיימר הפסידה בבוררות עם עו"ד שגיא; שכר הטרחה יישאר 5.3 מיליון שקל, באתר TheMarker‏, 5 בנובמבר 2006 ארנון בן-יאיר, גרושתו של יגאל ארנון, סאקי ארנון, לא ידעה על אחזקת מניות סלקום בנאמנות, באתר TheMarker‏, 13 במרץ 2006 אמיר הלמר, דן אנד ברדסטריט עובר לדירוג איכותי: מציג את רשימת משרדי העו"ד המובילים בתחומי האישות והעבודה, באתר TheMarker‏, 18 במאי 2004 דוד רגב, משפט שלמה 2004: פרשת תינוק המריבה, באתר ynet, 9 בדצמבר 2009 בע"מ 377/05 פלונית ופלוני ההורים המיועדים לאימוץ הקטין נ' ההורים הביולוגיים, פד ס(1) 124, ‏21.4.2005 בעמ 9447/16 פלוני נ' היועץ המשפטי לממשלה - משרד הרווחה, ‏28.2.2017 עמ"ש 19796-09-17 צ. נ' צ., ‏13.9.2018 בע"מ 5827/19 פלוני נ' פלונית ואח' - פסקדין, באתר www.psakdin.co.il פס"ד בבקשת רשות ערעור של סב נגד דודתו של קטין על קבלת תביעה לפי אמנת האג לפיה על הקטין לחזור לאיטליה - פסקדין, באתר www.psakdin.co.il תזכיר הצעת חוק חוק להסדר התדיינויות בסכסוכי משפחה (יישוב מוקדם של הסכסוך), התשס"ה - 2005, על פי דו"ח ועדת שנהב